CELEX: 32011D0362
Language: fi
Date: 2011-06-17 00:00:00
Title: 2011/362/Euratom: Neuvoston päätös, annettu 17 päivänä kesäkuuta 2011 , yritykselle Hochtemperatur-Kernkraftwerk GmbH (HKG) myönnetyn yhteisyrityksen oikeudellisen aseman jatkamisesta

23.6.2011   
            
            
               FI
            
            
               Euroopan unionin virallinen lehti
            
            
               L 163/24
            
         NEUVOSTON PÄÄTÖS,
   annettu 17 päivänä kesäkuuta 2011,
   yritykselle Hochtemperatur-Kernkraftwerk GmbH (HKG) myönnetyn yhteisyrityksen oikeudellisen aseman jatkamisesta
   (2011/362/Euratom)
   EUROOPAN UNIONIN NEUVOSTO, joka
   ottaa huomioon Euroopan atomienergiayhteisön perustamissopimuksen ja erityisesti sen 49 artiklan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Neuvosto myönsi päätöksellä 74/295/Euratom (1) Hochtemperatur-Kernkraftwerk GmbH:lle, jäljempänä ’HKG’, yhteisyrityksen aseman 25 vuodeksi 1 päivästä tammikuuta 1974.
            
         
               (2)
            
            
               HKG:n tehtävä oli 300 MWe:n ydinvoimalaitoksen rakentaminen ja varustaminen Uentropiin (Unnan piirikuntaan) Saksan liittotasavallassa sekä tämän laitoksen käyttö.
            
         
               (3)
            
            
               Ydinvoimalaa käytettiin vuosina 1987–1988, ja sen käyttö lopetettiin 1 päivänä syyskuuta 1989 teknisten ja taloudellisten vaikeuksien vuoksi.
            
         
               (4)
            
            
               HKG:n tehtävänä on 1 päivästä syyskuuta 1989 ollut voimalan käytöstä poistamista koskevan ohjelman toteuttaminen laitoksen turvalliseen sulkemiseen asti ja tämän jälkeen soveltaa suljettujen ydinvoimalaitosten valvontaohjelmaa.
            
         
               (5)
            
            
               Neuvosto teki 16 päivänä marraskuuta 1992 Kernkraftwerk Lingen GmbH:lle myönnetyn yhteisyrityksen oikeudellisen aseman jatkamista koskevan päätöksen 92/547/Euratom (2), jossa se totesi, että yhteisössä ei ollut käynnissä muita vastaavia ohjelmia, että niiden toteuttaminen on tärkeää ja että niistä saatiin yhteisön ydinvoimateollisuutta ja ydinenergian kehittämistä hyödyttäviä kokemuksia.
            
         
               (6)
            
            
               Jotta HKG voisi suorittaa tehtävänsä, se pyysi yhteisyrityksen oikeudellisen aseman jatkamista 1 päivästä tammikuuta 1999.
            
         
               (7)
            
            
               Neuvosto jatkoi päätöksellä 2002/355/Euratom (3) HKG:lle myönnettyä yhteisyrityksen oikeudellista asemaa 31 päivään joulukuuta 2009 asti, jotta HKG kykenisi erityisesti rahoituskustannusten vähentymisen johdosta toteuttamaan käytöstä poistamista ja valvontaa koskevat ohjelmat.
            
         
               (8)
            
            
               Pidennetty aika vastasi kestoltaan Saksan liittotasavallan, Nordrhein-Westfalenin osavaltion sekä HKG:n ja sen osakkaiden sopimia HKG:n toiminnan rahoittamista koskevien järjestelyjen kestoa.
            
         
               (9)
            
            
               HKG pyysi 26 päivänä huhtikuuta 2010 päivätyllä kirjeellä, että yhteistyrityksen oikeudellista asemaa jatkettaisiin uudella 25 vuoden jaksolla yrityksen tehtävien toteuttamiseksi.
            
         
               (10)
            
            
               Yhteisyrityksen oikeudellisen aseman jatkamisella olisi erityisesti rahoituskustannusten vähentymisen johdosta mahdollistettava, että HKG voi toteuttaa käytöstä poistamista ja valvontaa koskevat ohjelmat.
            
         
               (11)
            
            
               Saksan liittotasavalta, Nordrhein-Westfalenin osavaltio sekä HKG ja sen osakkaat ovat sopineet HKG:n toiminnan rahoittamista koskevista järjestelyistä ainoastaan 31 päivään joulukuuta 2017 asti.
            
         
               (12)
            
            
               Tämän vuoksi HKG:lle myönnettyä yhteisyrityksen oikeudellista asemaa olisi jatkettava samaksi ajaksi,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Jatketaan Hochtemperatur-Kernkraftwerk GmbH:lle (HKG) myönnettyä Euratomin perustamissopimuksen mukaista yhteisyrityksen oikeudellista asemaa kahdeksalla vuodella 1 päivästä tammikuuta 2010.
   2.   HKG:n tehtävä on Uentropissa (Unnan piirikunnassa) Saksan liittotasavallassa sijaitsevan ydinvoimalan käytöstä poistamista koskevan ohjelman toteuttaminen laitoksen täydelliseen sulkemiseen asti, ja sen jälkeen soveltaa suljettujen ydinvoimalaitosten valvontaohjelmaa.
   2 artikla
   Tämä päätös on osoitettu kaikille jäsenvaltioille ja HKG:lle.
   
      Tehty Luxemburgissa 17 päivänä kesäkuuta 2011.
      
         
            Neuvoston puolesta
         
         
            Puheenjohtaja
         
         CZOMBA S.
      
   
   
      (1)  EYVL L 165, 20.6.1974, s. 7.
   
      (2)  EYVL L 352, 2.12.1992, s. 9.
   
      (3)  EYVL L 123, 9.5.2002, s. 53.